Olketa Kongregeson Meeting Bilong Olketa Jehovah’s Witness
Lane abaotem olketa meeting bilong mifala. Faendaot wea nao olketa meeting wea klosap long ples wea iu stap.
Wanem Nao Mifala Duim Long Meeting Bilong Mifala?
Olketa Jehovah’s Witness hipap for worship tufala taem evri week. (Hebrews 10:24, 25) Eniwan long pablik savve kam long olketa meeting hia wea mifala story raonem samting wea Bible talem and hao for mifala savve followim teaching bilong Bible.
Klosap evri service bilong mifala, evriwan savve tekpart insaed tu, olsem olketa student long class. Taem mifala startim meeting, mifala singim wanfala song and talem prea long God and for finisim meeting mifala singim nara song and talem nara prea.
Iu savve kam long meeting bilong mifala nomata iu no wanfala Jehovah’s Witness. Hem free nomoa, and mifala no duim kolekson tu.
Memorial for Dae Bilong Jesus
Wanfala taem evri year long staka thousand ples long world, mifala celebratem dae bilong Jesus. Mifala duim olsem bikos hem sei long olketa disaepol: “
Gohed for duim diswan for showimaot iufala rememberim mi.” (Luke 22:19) Next Memorial bae kamap long Monday, April 14, 2014. Mifala invaetem iu for kam joinim mifala long datfala important celebration. Olsem evri nara meeting bilong mifala, eniwan long pablik savve kam. Hem free nomoa, and mifala no duim kolekson tu.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn